# Beatriz Carvajal

Beatriz Pla Navarro (Madrid, Espanya, 24 de desembre de 1949), és coneguda artísticament com a Beatriz Carvajal. És una actriu madrilenya amb gran experiència en tots els mitjans, especialment en teatre i televisió, on ha realitzat multitud de treballs que li han donat una enorme popularitat.

## Biografia

Va tenir molt clara la seva vocació des de petita, i va debutar amb 14 anys amb un petit paper al Teatre María Guerrero. Des d'aquell moment, l'actriu va començar a participar en un gran nombre d'obres, com Mariana Pineda, La zapatera prodigiosa o Cuidado con las personas formales. Encara que va estar, a finals de la dècada dels 70, alguns anys apartada, l'any 1981 va participar novament en l'obra Los habitantes de la casa deshabitada, ja que va haver de substituir l'actriu que la interpretava, que era Amparo Baró. I, l'any 1985 va participar en una revista musical, Con ellos llegó la risa.
A finals dels 80 va seguir en els escenaris, on vam poder veure en obres com El hotelito, d'Antonio Gala, Lázaro en el laberinto o A media luz los tres. Té més experiència en teatre i televisió que a la pantalla gran, però ha treballat en alguns llargmetratges com Brujas, Corazón loco, Sprint especial o Ninette, així com en diversos curtmetratges. Quant a la pantalla petita, que li ha donat una gran popularitat, va debutar l'any 1978 al programa de José Antonio Plaza "625 líneas".
El 1982 es va incorporar al reeixit concurs Un, dos, tres... responda otra vez, amb diversos papers també còmics, com els de Una hija más, Lleno, por favor, ¿Quién da la vez?, Carmen y familia, Más que amigos, Compañeros o Paco y Veva. L'any 2004 va entrar a formar part de la sèrie Aquí no hay quien viva, en el paper de Maria Jesús Vázquez Fuentes, "la Torrijas", mare de Belen, paper interpretat per Malena Alterio. El 2007 s'incorpora a la sèrie La que se avecina, en el paper de Gregoria Gutiérrez, casada amb Vicente i mare de Javier. L'any 2011 Beatriz va començar a treballar en la sèrie Los misterios de Laura, interpretant el paper de Maribel del Bosque, mare de Laura.
L'actriu ha aconseguit al llarg de la seva trajectòria professional un gran nombre de premis i reconeixements, com el Premi de la Unió d'Actors a la millor actriu protagonista de TV pel seu paper a Compañeros, el Fotogramas de Plata a la millor actriu de teatre per Misery o el Premi Pepe Isbert del Festival Internacional de Cinema de Comèdia de Peníscola, entre d'altres.

## Filmografia
### Cinema

| Llargmetratges Padre no hay más que dos (1982) Martes y trece, ni te cases ni te embarques (1982) El currante (1983) Una y sonada... (1985) Los gusanos no llevan bufanda (1992) Brujas (1996) Corazón loco (1997) | Curtmetratges El síndrome Martins (1999) El congreso (2000) Velocidad (2000) Mi abuelo es un animal (2000) Otro tiempo (2001) Ninette (2005) G. (2011) |

### Televisió

| Los maniáticos (1974) Estudio 1 (1978) 625 líneas (1978-1980) Primera función (1989) Juncal (1989) Una hija más (1991) Farmacia de guardia (1992) Taller mecánico (1992) Querida Concha (1992-1993) Lleno, por favor (1993) Quién da la vez (1995) Función de noche (1995) Carmen y familia (1996) | Hostal Royal Manzanares (1997) Más que amigos (1998) Vida y sainete (1998) Compañeros (1998-2002) Desenlace (2002) Gala Un Paso Adelante (2002) Paco y Veva (2004) Aquí no hay quien viva (2004-2006) Sprint especial (2005) La que se avecina (2007-2010) Los misterios de Laura (2011-2014) Bienvenidos al Lolita (2014) |

### Teatre

* Cuidado con las personas formales (1960)
* Los árboles mueren de pie
* Mariana Pineda (1967)
* La zapatera prodigiosa
* Spain's Strip-tease(1970)
* La zurra (1974)
* Los habitantes de la casa deshabitada (1981)
* Lázaro en el laberinto (1986)
* A media luz los tres (1988)
* Las salvajes en Puente San Gil (1988)
* El hotelito
* Los bosques de Nyx (1994)
* 5mujeres.com (2002)
* El cerco de Leningrado (2011)
* La venganza de don Mendo (2012)

## Premis i nominacions

| Any | Premi | Categoria | Títol | Resultat |
| 1994 | Fotogramas de Plata | Millor actriu de televisió | Lleno, por favor | Nominada |
| 1994 | TP de Oro, Espanya | Millor actriu | Lleno, por favor | Nominada |
| 1999 | Premi Unió de Actors | Actriu Protagonista TV | Compañeros | Guanyadora |
| 2001 | TP de Oro, Espanya | Millor actriu | Compañeros | Nominada |
| 2005 | Premi Pepe Isbert del Festival Internacional de Cinema de Comèdia de Peníscola | | | Guanyadora |
| 2006 | Cercle d'Escriptors Cinematogràfics | Actriu secundària | Ninette | Nominada |

## Referències

* ↑ «Biografía de Beatriz Carvajal» (en castellà). biografias. [Consulta: 4 març 2014].